Qqimen akken kra n wakud ttmesmuqalen, yuɣal yenṭeq-d Bu-ucebbub azewwaɣ s teglizzit. Yewhem Aristide mi as-yesla d taglizzit i yettmeslay; yezmer ula d netta ad ttyemmeslay akken iwata. Yelmed-itt ɣer wuḥric n baba-s i tt-iheddren akken ilaq akked yemma-s i tt-yessexdamen i wakken ad d-teqḍu sya ɣer da di Londre, d acu kan Bu-ucebbub azewwaɣ ihedder s uɣiwel, Aristide ur t-yerǧi ara s teglizzit ara as-d-yemmeslay. Netta,yeɛya mliḥ, sṭṭul n yiḍ melba taguni; ur yefhim ara akk d acu yebɣa ad as-d-yini